Daou nevezinti a voe e 2018. Da gentañ-penn e voe choazet gant McLaren redek gant kefluskerioù Renault adalek ar bloaz-se. Da eil e voe aotreet Alonso da redek gant Toyota e kevezadeg bed an Andur ha dreist-holl e 24 eurvezh ar Mañs, gant ar spi mont war-zu ar gurunenn-dribl. E F1 avat, daoust da zreist-oberoù Alonso (e redadeg Azerbaidjan da skouer) e voe ur bloavezh dipitus choazh. Chom a reas a-sav Alonso da redek e Formulenn 1 e fin ar bloaz neuze, daoust ma chomas liammet ouzh McLaren evel kannad ha blenier-erlechier.